जैसा कि पहले से चर्चाएं थीं कि नया आईफोन रोज गोल्ड कलर में आएगा, तो एपल इसे सच साबित करते हुए दोनों ही डिवाइस के रोज़ गोल्ड कलर वेरिएंट भी लॉन्च किए, साथ ही ये भी ऐलान किया कि आईफोन 5एस, आईफोन 6 और आईफोन 6 प्लस के गोल्ड कलर वेरिएंट अब मार्केट में नहीं उपलब्ध होंगे। इसके अलावा नए आईफोन 6एस और आईफोन 6एस प्लस सिल्वर, स्पेस ग्रे, गोल्ड और रोज गोल्ड कलर वेरिएंट में आएंगे। इसके अलावा आईफोन 6एस में 4.7 इंच की स्क्रीन होगी, तो वहीं आईफोन 6एस प्लस में 5.5 इंच की स्क्रीन होगी। नए आईफोंस में सबसे मजबूत डिस्प्ले ग्लास होगा, जो सैफायर का नहीं होगा, लेकिन Ionx से बना होगा।